als_Latn dik_Latn sag_Latn
Jablanovic të largohet
Lutfi Haziri: Nuk bëhet fjalë këtu për shkarkim, por ka ardhur koha që politikanët të reflektojnë dhe Jablanovic të largohet, sepse, përfundimisht, e ka varrosur veten politikisht.
Politiko
E Mërkurë, 28 Janar 2015 | 20:48
0 Komente.
Lutfi Haziri thotë se Aleksandar Jablanovic bëhet nga Ministër për Kthim në Ministër për Largim.
Kryetari i Gjilanit dhe Anëtari i Kryesisë së LDK’së, në një postim në llogarinë e tij në Facebook, është shprehur ka ardhur koha që politikanët të reflektojnë dhe Jablanovic të largohet, sepse, sipas tij, përfundimisht e ka varrosur veten politikisht.
“Nga ministër për kthim, bëhet ministër për largim”.
“Deklarata e Ministrit Jablanovic është e zeza e vetvetes, ngase me atë deklaratë, ai pos që ka prekur ndjenjat e nënave shqiptare, i ka qitë hije t’keqe vetes, kurse dëme i ka shkaktuar edhe popullit të tij”.
“Në vend se të jetë njëmend ministër për kthim, ai jo që po i kthen ata, por po largon, e po e rrezikon qenien e popullit të tij”.
“Mirëpo, shoqëria jonë nuk duhet të bie pre e deklaratave të pamatura të kujtdoqoftë, e as të personit në fjalë. Nuk bëhet fjalë këtu për shkarkim, por ka ardhur koha që politikanët të reflektojnë dhe Jablanovic të largohet, sepse, përfundimisht, e ka varrosur veten politikisht”, ka shkruar Lutfi Haziri. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn